GUNKUL วิ่งแรง 3% นิวไฮรอบ 6 เดือน โบรกฯชูพื้นฐานแกร่ง-ราคา Laggard วางเป้า 4.46 บ.
GUNKUL วิ่งแรง 3% นิวไฮรอบ 6 เดือน โบรกฯชูพื้นฐานแกร่ง-ราคา Laggard วางเป้า 4.46 บ. ล่าสุด ณ เวลา 15.22 น. อยู่ที่ 3.36 บาท บวก 0.10 บาท หรือ 3.07% สูงสุดที่ 3.40 บาท ต่ำสุดที่ 3.26 บาท ด้วยมูลค่าซื้อขาย 176.87 ล้านบาท
5 ต.ค. 2561

ผู้สื่อข่าวรายงานว่า ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 15.22 น. อยู่ที่ 3.36 บาท บวก 0.10 บาท หรือ 3.07% สูงสุดที่ 3.40 บาท ต่ำสุดที่ 3.26 บาท ด้วยมูลค่าซื้อขาย 176.87 ล้านบาท

ทั้งนี้ ราคาหุ้น GUNKUL ปรับตัวขึ้นสูงสุดในรอบ 6 เดือน นับตั้งแต่ราคาหุ้นอยู่ที่ระดับ 3.36 บาท เมื่อวันที่ 3 เม.ย.2561
ด้าน บล.โนมูระ พัฒนสิน ระบุในบทวิเคราะห์ ให้ราคาเป้าหมาย GUNKUL ที่ 4.46 บาทต่อหุ้น โดยประเมินผลประกอบการผ่านพ้นจุดต่ำสุดแล้วในครึ่งปีแรก และคาดฐานกำไรไตรมาส 3/61 จะทำ New record high รายไตรมาสที่ 453 ล้านบาท โต223% เมื่อเทียบจากปีก่อน และโต 275% เมื่อเทียบจากไตรมาสก่อน จากโรงไฟฟ้าพลังงานลมถึง 170 MW (WED 60 MW, KWE 50 MW และ GNP 60 MW) จะรับรู้รายได้เต็มไตรมาส และมีโมเมนตัมดีต่อเนื่องถึงไตรมาส 1/62 จากโครงการ Solar ทยอย COD อีก 70 MW (SENDAI 32 MW เริ่มไตรมาส 4/61 + KIMITSU 38 MW เริ่มไตรมาส 1/62)
ทั้งนี้ยังเป็นจุดลงทุนที่ดีมากยัง Under own และอยู่ในโซน Deep valuation มี PER ปี 62 ที่ 14 เท่า เทียบ GULF/EA/BGRIM ที่สูง 23-41 เท่า และราคายัง Laggard กลุ่มมาก โดยนับตั้งแต่ต้นปียัง -27% ผนวกกับราคามี Downside จำกัด ทั้งจากการซื้อหุ้นคืน (เหลือโควต้าซื้อได้อีกราว 200 ล้านหุ้น) และราคานี้ยังต่ำกว่าราคา Big lot ตอน มิ.ย. 17 @ 4.1 บาท
ขณะเดียวกันแนวโน้มธุรกิจเป็นขาขึ้นอีกครั้ง ขณะที่ความเสี่ยงธุรกิจและความผันผวนลดลง จากฐานกำไร Recurring income เพิ่มขึ้นเป็น 70% และยังคาดแนวโน้ม Earning momentum จะเป็นฐานกำไรที่สูงไปถึงไตรมาส 1/62